**Република Србија**

**ОПШТИНСКА УПРАВА ВЛАДИЧИН ХАН**

Одељење за урбанизам, имовинско-правне,

комуналне и грађевинске послове

**Број: 350-25/7/2015-04**

**30.11.2015.године**

**ВЛАДИЧИН ХАН**

Одељење за урбанизам, имовинско-правне, комуналне и грађевинске послове Општинске управе Општине Владичин Хан, решавајући по захтеву JП Дирекција за грађевинско земљиште и путеве, Светосавска бр. 1, Владичин Хан, а на основу члана 53а. 54. 55. 56. и 57. Закона о планирању и изградњи РС („Сл. Гласник РС“, број 72/09, 81/09, 24/2011, 121/2012, 132/2014 и 145/2014), Правилника о класификацији објеката („Сл. Гласник РС“, број 22/2015), Правилника о обједињној процедури („Сл. Гласник РС“, број 22/2015 и 89/2015) и Просторног плана Општине Владичин Хан („Сл. Гласник Града Врања“, број 22/2010), издаје

**ЛОКАЦИЈСКЕ УСЛОВЕ**

за доградњу фекалне канализације у МЗ Полом, насеље „Шаварика“, изграђене по дозволи бр. 351-49/2012-04 од 07.08.2012.године, у смислу полагања **фазе 1** на кп.бр. 2311, 870/2, 871/1, 931, 2292/2, 2293/5, 1383/1, 1382, 1381, 1380, 1379, 1375, 1376, 1377 и 2304/3 све КО Полом и **фазе 2** на кп.бр. 2304/1, 1704, 1700, 1698, 1695, 1686, 1685, 1684, 1639 и 2300/4 све КО Полом, којим се утврђују урбанистичко-технички и други услови за израду техничке документације за објекат категорије Г, класификациони бр. 222311.

Плански основ за издавање информације о локацији је Просторни план Општине Владичин Хан („Сл. Гласник Града Врања“, број 22/2010).

Препоруке и правила уређења и грађења која важе за делове територије за које није предвиђена израда урбанистичког плана, а односе се на изградњу предметног објеката су:

Врста и намена објекта: објекти техничке комуналне инфраструктуре (линијски),

Код полагања трасе треба водити рачуна о следећем:

**\* да предвиђена канализација не угрожава суседне објекте (приликом изградње и при коришћењу;**

**\* да други објекти са пратећим дешавањима не угрожавају канализацију приликом коришћења, као и да омогуће њено редовно одржавање;**

**\* трасу канализације поставити тако да се под повољним условима на њу могу прикључити објекти које треба да опслужи;**

**\* да се траса канализације усагласи са осталим наменама терена;**

**\* изван путева трасу постављати по границама парцела;**

**\* положај трасе поред путева утврђује се у сагласности са предузећем које је надлежно за одржавање путева и у зависности од конкретне ситуације;**

**\* да се води рачуна о геотехничким и хидрогеолошким карактеристикама терена, имајући у виду грађење и коришћење са одржавањем;**

**\* уз сва водна земљишта дозвољена изградња објеката система за пречишћавање отпадних вода и изградња објеката инфраструктуре и саобраћајница под условима надлежне водопривреде у зони изван дејства стогодишње велике воде и ван захвата поплавних таласа,**

Код одређивања трасе канализационог вода треба испунити захтеве у односу на друге инсталације и објекте, и то на следећи начин:

* удаљеност канализације од грађевинске линије суседних објеката је **5,00** метара, од енергетских каблова **1,00** метар, од телекомуникационих каблова **1,00** метар, од гасовода ниског и средњег притиска **1,50** метра, од гасовода високог притиска **3,50** метра, од стуба уличног осветљења **1,50** метра, од државних путева **3,00** метра, од стабла дрвета(значајнијег) **2,00** метра,и од водовода **1,50-2,00** метра;

Код укрштања инсталација водити рачуна о:

* да водоводне цеви буду постављене изнад канализације, с тим што по потреби може бити предвиђена заштита водоводне инсталације по систему цев у цев;
* код укрштања са електро кабловима треба водити рачуна о свим аспектима безбедности како код изградње, тако и у фазама које се појављују у коришћењу;

Код пролаза канализације испод водотока (канала) у првом плану се мора водити рачуна о:

* условима код изградње,
* о стабилности приликом коришћења,
* о условима за одржавање,
* о погонској сигурности,

Канализацију решавати по сепарационом систему, са потпуном забраном мешања отпадних и палих вода. У мањим насељима, посебно када су нагиби терена значајни и када је отицање воде воде ефикасно може се предвидети решење канализације по непотпуном сепарационом систему, т.ј. без канализације за атмосферске воде које се тако евакуишу риголама најкраћим путем.

Канализациону мрежу опремити објектима према прописима. Шахтови се морају обавезно предвидети на сваком споју канала, на местима промене правца трасе и на местима промене нагиба нивелете. У правцима, шахтове не треба постављати на већем растојању од **50** метара.

Ревизиони силази треба да буду покривени округлим поклопцима. Код канала за отпадне воде на поклопцу треба да буде минимум отвора ради вентилације, како би се спречило уливање веће количине атмосферске воде које би оптерећивале канале и постројења за пречишћавање отпадних вода.

Сливници за увођење воде у канализацију постављају се на растојању од **50** метара и на раскрсницама. У зависности од количине воде треба изабрати тип сливничке решетке. Сливник може бити прикључен на канализацију било преко рачве или на ревизиони силаз.

Индустријске отпадне воде разних врста могу бити уведене само у канализацију за отпадне воде.

Пречник канала за отпадне воде се добија хидрауличким прорачуном, али без обзира на резултате прорачуна неће се примењивати пречници мањи од **200** мм. Рачунско пуњење канала треба узети 0.6 D, где је D унутрашњи пречник канала.

Канале пројектовати тако да минималне брзине буду такве да спречавају таложење у каналу.

Kвалитет отпадних вода које се испуштају у канализациони систем мора да одговара Правилнику о техничким и санитарним условима за упуштање вода у канализацију.

На сваком имању морају бити везани на канализацију најмање један сливник у дворишту и по један олучњак.

На једној катастарској парцели на којој има више објеката по правилу пројектовати један канализациони прикључак о чему треба да постигну договор власници објеката.

Дубина укопавања канализације мора бити таква да се на исправан начин може извршити прикључење објеката и подови морају бити такви да се обезбеде повољни хидраулички услови течења у каналима.

Избор материјала за канализацију вршити у пројекту, уз употребу материјала реномираних произвођача. У оквиру једног система не употребљавати више врста материјала.

Приликом извођења радова придржавати се важних техничких и ЈУС прописа за ову врсту радова.

Ради сигурности возача и пешака за време извођења радова градилиште мора бити прописно обележено.

Према приложеном идејном решењу израђеном од стране предузећа за пројектовање, инжењеринг и консалтинг „АRS“, ул. Ратка Софијанића бр. 10, Врање, под бр. 02/15-I, одговорни пројектант д.и.г. Снежана Ристић, укрштање канализационе мреже са државним путевима на км 900+148 и 900+575 су решена пројектима аутопута и изведена на лицу места.

**Услови за пројектовање и прикључење од имаоца јавних овлашћења:**

* ЈП „Водовод“ Владичин Хан, мишљење број 3599 од 20.10.2015.године,
* Телеком Србија – Извршна јединица Врање, издата условна сагласност број 7151-258905/3 од 21.07.2015.године,
* „Југоисток“ , Електродистрибуција Врање – Сектор за енергетику и инвестиције, Служба за инвестиције и основна средства Врање, број 27845/2 од 18.08.2015.године.
* Услови ЈП Дирекција за грађевинско земљиште и путеве Владичин Хан, бр. 796 од 01.09.2015.године;
* Одговор самосталног стручног сарадника за заштиту животне средине по питању процене утицаја на животну средину бр. 501-19/2015-04 од 24.07.2015.године,
* Мишљење ВПЦ „Морава“ бр. 07-4393/3 од 14.09.2015.године за махалу Шаварика,
* Решење о издавању водних услова Одељења за финансије и привреду, општинске управе општине Владичин Хан бр. 325-22/2015-03 од 26.10.2015.године,

Сви напред побројани услови саставни су део локацијских услова и морају бити испоштовани по сваком наводу приликом пројектовања и извођења радова. За све настале штете због непоштовања неког од издатих услова од стране јавних предузећа, трошкове сноси инвеститор.

**ПОСЕБНИ УСЛОВИ:**

Инвеститор је дужан да приликом извођења радова не оштети суседне објекте, а ако дође до оштећења да евентуалну штету надокнади.

Инвеститор је у обавези да изради техничку документацију-пројекат за грађевинску дозволу у складу са Законом о планирању и изградњи РС („Сл. Гласник РС“, број 72/09, 81/09, 24/2011, 121/2012, 132/2014 и 145/2014) и Правилником којим се уређује садржина техничке документације.

Пре издавања грађевинске дозволе неопходно је доставити доказе о регулисању правно-имовинских односа.

Инвеститор је у обавези да прибави техничку документацију и да се посебним писменим захтевом обрати овом одељењу у циљу издавања грађевинске дозволе у складу са чланом 135. Закона о планирању и изградњи РС („Сл. Гласник РС“, број 72/09, 81/09, 24/2011, 121/2012, 132/2014 и 145/2014).

Локацијски услови важе **12 месеци** од дана издавања или до истека важења грађевинске дозволе издате у складу са тим условима, за катастарску парцелу/е за коју је поднет захтев.

Подносилац захтева може поднети захтев за измену једног или више услова за пројектовање, односно прикључење објекта на инфраструктурну мрежу у ком случају се врши измена локацијских услова.

**О б р а з л о ж е њ е**

JП Дирекција за грађевинско земљиште и путеве, Светосавска бр. 1, Владичин Хан, поднела је захтев овом органу, под бројем 350-25/2015-04 за издавање локацијских услова за доградњу фекалне канализације у МЗ Полом, насеље „Шаварика“, изграђене по дозволи бр. 351-49/2012-04 од 07.08.2012.године, у смислу полагања фазе 1 на кп.бр. 2311, 870/2, 871/1, 931, 2292/2, 2293/5, 1383/1, 1382, 1381, 1380, 1379, 1375, 1376, 1377 и 2304/3 све КО Полом и фазе 2 на кп.бр. 2304/1, 1704, 1700, 1698, 1695, 1686, 1685, 1684, 1639 и 2300/4 све КО Полом, објекат категорије Г, класификациони бр. 222311, а на основу члана 53а. 54. 55. 56. и 57. Закона о планирању и изградњи РС („Сл. Гласник РС“, број 72/09, 81/09, 24/2011, 121/2012, 132/2014 и 145/2014).

Уз захтев за издавање локацијских услова је приложено идејно решење дела планираног инфраструктурног објекта – канализационе мреже насеља Полом, израђено од стране предузећа за пројектовање, инжењеринг и консалтинг „АRS“, ул. Ратка Софијанића бр. 10, Врање, под бр. 02/15-I.

У оквиру обједињене процедуре надлежни орган је по службеној дужности прибавио горе наведене услове за пројектовање и прикључење од стране имаоца јавних овлашћења, као и извештај издат од стране Службе за катастар непокретности бр. 952-3/2011-08 да за територију Општине Владичин Хан није формиран катастар подземних водова и инсталација, док је копију плана исте службе под бр. 953-1/2014-263 и оверен катастарско-топографски план од 11.05.2015.године доставио подносилац захтева.

Одељење за урбанизам, имовинско-правне, комуналне и грађевинске послове Општинске управе Општине Владичин Хан, је ценило приложене доказе, па је на основу члана 53а. 54. 55. 56. и 57. Закона о планирању и изградњи РС („Сл. Гласник РС“, број 72/09, 81/09, 24/2011, 121/2012, 132/2014 и 145/2014), Правилника о класификацији објеката („Сл. Гласник РС“, број 22/2015), Правилника о обједињној процедури („Сл. Гласник РС“, број 22/2015 и 89/2015) и Просторног плана Општине Владичин Хан („Сл. Гласник Града Врања“, број 22/2010) одлучено као у диспозитиву локацијских услова.

**УПУТСТВО О ПРАВНОМ СРЕДСТВУ:** На издате локацијске услове се може поднети приговор надлежном општинском већу, у року од три дана од дана достављања локацијских услова.

**САМОСТАЛНИ РУКОВОДИЛАЦ ОДЕЉЕЊА**

**СТРУЧНИ САРАДНИК Љиљана Мујагић, дипл. пр. планер**

**Милош Јовановић, д.и.а.**